
79. §
Informatīvais ziņojums "Obligātā iepirkuma komponentes strauja mazināšana kā instruments elektroenerģijas cenas pieauguma ierobežošanai 2022. gadā"
21-TA-969
(E. Valantis, G. Eglītis, J. Reirs)
· 1. Pieņemt zināšanai iesniegto informatīvo ziņojumu (ierobežotas pieejamības informācija).
· 2. Noteikt obligātā iepirkuma komponentes vidējo likmi 2022. gadā 7,55  euro par megavatstundu.
· 3. Pieņemt zināšanai un atbalstīt, ka obligātā iepirkuma komponentes izmaiņas un precizētās SIA "Enerģijas publiskais tirgotājs" ieņēmumu un izdevumu prognozes pasliktina  2022. gada vispārējās valdības budžeta bilanci par 18,4 miljoniem euro, ņemot vērā kompensējošo efektu, ko rada SIA "Enerģijas publiskais tirgotājs" precizētās ieņēmumu un izdevumu prognozes, kas uzlabo 2021. gada vispārējās valdības budžeta bilanci par 20,7 miljoniem euro.
· 4. Ekonomikas ministrijai sagatavot un līdz 2022. gada 1. augustam iesniegt izskatīšanai Ministru kabinetā ar Finanšu ministriju saskaņotu jaunu konceptuālo ziņojumu "Kompleksi pasākumi obligātā iepirkuma komponentes problemātikas risināšanai un elektroenerģijas tirgus attīstībai", kurā tiek atjaunotas  ieņēmumu un izdevumu prognozes 2022. un 2023. gadam un sagatavoti priekšlikumi AS "Latvenergo" dividenžu ieņēmumiem  un no tiem finansējamo izdevumu sadalījumam 2024. gadam.
· 5. Pieņemt zināšanai, ka saskaņā ar pašreizējām prognozēm 2023. gadā noteikto AS "Latvenergo" dividenžu ieņēmumu (ieskaitot uzņēmumu ienākuma nodokli par dividenžu izmaksu), kas samazināti par pārējām valsts budžeta vajadzībām iezīmētajiem ieņēmumiem, pozitīvā ietekme uz vispārējās valdības budžeta bilanci kompensē no dividendēm finansējamo pasākumu un SIA "Enerģijas publiskais tirgotājs" kopējo negatīvo ietekmi uz vispārējās valdības budžeta bilanci. Ja saskaņā ar atjaunotajām prognozēm kompensācija netiek nodrošināta, Ekonomikas ministrijai šī protokollēmuma  4. punktā minētajā ziņojumā iekļaut priekšlikumus kompensācijas nodrošināšanai.

